9वीं की छात्रा को भगाने के दोषी को 3 साल की कैद
भास्कर संवाददाता | डूंगरपुर
तीनसाल पहले 9वीं कक्षा में पढ़ने वाली एक किशोरी को भगा ले जाने के आरोपी को कोर्ट ने दोषी मानते हुए तीन साल कैद की सजा सुनाई है।
मुख्य न्यायिक मजिस्ट्रेट चंद्रप्रकाशसिंह ने मामले में फैसला सुनाया है। आरोपी जयपुर शहर के क्षेत्र के चांदपोल बाजार कल्याणजी का रास्ता पांचवां चौराहा निवासी मोहम्मद इरफान पुत्र मोहम्मद रईस कुरैशी को भादंस की विभिन्न धाराओं के तहत दोषी मानते हुए 3 साल के साधारण कारावास और 2 हजार रुपए जुर्माना की सजा सुनाई है।
गौरतलब है कि 1 अप्रैल, 2014 को एक व्यक्ति ने कोतवाली थाने में रिपोर्ट देकर बताया था कि उसकी बेटी शहर के एक सरकारी स्कूल में 9वीं कक्षा में पढ़ती है। 31 मार्च, 14 को वह स्कूल गई थी, लेकिन शाम तक वापस नहीं आई। पता करने पर भी कोई जानकारी नहीं मिली। अनुसंधान के दौरान पुलिस ने आरोपी को गिरफ्तार किया और बेटी का पता लग सका था।
hin_Deva bho_Deva hin_Deva hin_Deva hin_Deva